# data[].attributes.headline
ศิลปิน boy group ที่ประทับใจ

# data[].attributes.subject
ศิลปิน boy group ที่ประทับใจ

# data[].attributes.body
https://www.youtube.com/watch?v=QfANI6X6oKE

บังทันโซยอนดัน (BTS) (방탄소년단)

เป็นบอยแบนด์เกาหลีใต้ สังกัดบิกฮิตเอนเตอร์เทนเมนต์ ประกอบด้วยสมาชิกจำนวนเจ็ดคนคือ จิน, ชูกา, เจ-โฮป, อาร์เอ็ม, จีมิน, วี และจองกุก เปิดตัวครั้งแรกเมื่อวันที่ 13 มิถุนายน ค.ศ. 2013
ชื่อแฟนคลับ: ARMY
อื่นๆ:  💜 , โบราเฮ

สมาชิก:
1.ชื่อในวงการ : RM {아엠,อาร์เอ็ม} 🐻
ชื่อจริง : Kim Nam-joon [คิม นัมจุน]
ชื่อภาษาเกาหลี : 김남준
วันเกิด : 12 กันยายน พ.ศ. 2537 (ค.ศ.1994)
ราศี : กันย์
กรุ๊ปเลือด : ​A
ตำแหน่ง : (หัวหน้าวง) แร็ปเปอร์หลัก
2.ชื่อจริง :Kim Seok-jin [คิม ซอกจิน] 🐁
ชื่อภาษาเกาหลี : 김석진
วันเกิด : 04 ธันวาคม พ.ศ. 2535 (ค.ศ.1992)
ราศี : ธนู
กรุ๊ปเลือด : O
ตำแหน่ง : เสียงร้อง ภาพลักษณ์ของวง
3.ชื่อจริง : Min Yoon-gi [มิน ยุนกิ] 🐢
ชื่อภาษาเกาหลี : 민윤기
วันเกิด : 09 มีนาคม พ.ศ. 2536 (ค.ศ.1993)
ราศี : มีน
กรุ๊ปเลือด : O
ตำแหน่ง : แร็ปเปอร์หลัก
4.ชื่อจริง : Jung Ho-seok [จอง โฮซอก] 🐎
ชื่อภาษาเกาหลี :정호석
วันเกิด : 18 กุมภาพันธ์ พ.ศ. 2537 (ค.ศ.1994)
ราศี : กุมภ์
กรุ๊ปเลือด : A
ตำแหน่ง : แร็ปเปอร์หลัก นักเต้นหลัก
5.ชื่อจริง : Park Ji-min [พัก จีมิน] 🐥
ชื่อภาษาเกาหลี : 박지민
วันเกิด : 13 ตุลาคม พ.ศ. 2538 (ค.ศ.1995)
ราศี : ตุลย์
กรุ๊ปเลือด : A
ตำแหน่ง : นักร้องนำ นักเต้นหลัก
6.ชื่อจริง : Kim Tae-hyung [คิม แทฮยอง] 🐯
ชื่อภาษาเกาหลี : 김태형
วันเกิด : 30 ธันวาคม พ.ศ. 2538 (ค.ศ.1995)
ราศี : มังกร
กรุ๊ปเลือด : AB
วันเกิด : 30 ธันวาคม 1995
ตำแหน่ง : นักร้องเสียงหลัก
7.ชื่อจริง : Jeon Jung-kook [จอน จองกุก] 🐇
ชื่อภาษาเกาหลี : 전정국
วันเกิด : 01 กันยายน พ.ศ. 2540 (ค.ศ.1997)
ราศี : กันย์
กรุ๊ปเลือด : A
ตำแหน่ง : นักร้องเสียงหลัก นักเต้นหลัก แร็ปเปอร์นำ มักเน่

ผลงานเพลง
Studio Albums

Dark & Wild (2014)

Wings (2016)

Love Yourself: Tear (2018)

Map of the Soul: 7 (2020)

Be (2020)   เป็นต้น

รางวัล
จากงาน 2021 Billboard Music Awards
Top Duo/Group
Top Song Sales Artist
Top Social Artist
Top Selling Song    เป็นต้น

เหตุผลที่ประทับใจ
เริ่มแรกที่รู้จักวงนี้ตอนประมาณช่วง ม.2 ชอบเพลงแต่ยังไม่รู้จักสมาชิกของวง พอฟังเพลงเรื่อยๆ แล้วรู้สึกชอบในความสัมพันธ์ที่ดีของสมาชิกในวง และชอบความหมายของเพลง หลังจากนั้นก็เริ่มหาข้อมูลเกี่ยวกับวงและติดตามดูรายการต่างๆ พอถึงจุดหนึ่ง เรารู้สึกว่าวงนี้ไม่ใช่แค่ไอดอลธรรมดาพวกเขาใส่ใจในการทำเพลง ใส่ใจแฟนคลับและแฟนเพลง และยังเป็นกำลังใจให้เราในหลายๆด้าน เพลงของวงนี้ช่วยสร้างแรงบันดาลใจในการใช้ชีวิต ช่วยให้กำลังใจในการใช่ชีวิตประจำวันของเรา เรามีความสุขทุกครั้งที่ได้ฟังเพลงและดูคอนเสิร์ต สมาชิกบังทันแต่ละคนมีจุดเด่นของตัวเอง และจุดเด่นของแต่ละคนสามารถเติมเต็มให้กันและกันได้ และบังทันสามารถเปลี่ยนแฟนเพลงของเขาให้กลายเป็นแฟนคลับได้ และในอนาคตฉันก็จะตามวงนี้ตลอดไป โบราเฮ 💜 💜

# data[].attributes.headline
เพลงที่ประทับใจ

# data[].attributes.subject
เพลงที่ประทับใจ

# data[].attributes.body
https://www.youtube.com/watch?v=xvKPZds1tnM

เพลง  2! 3! (BTS)

เพลงนี้ดีมาก ; ; ทุล เซท เป็นเพลงofficialของอาร์มี่เพลงแรก
เพลงนี้แม้จะเป็น Fan Song แต่ส่วนตัวเราว่ามันไม่ได้กล่าวถึงเรื่องราวของ BTS กับแฟนคลับเท่านั้นค่ะ เป็นเพลงที่สามารถให้กำลังใจคนที่ไม่ใช่แฟนก็ได้ การนับ 1 2 3 ให้ความเศร้าหายไป ดูเป็นวิธีที่เด็กๆ ทำกัน เหมือนการที่ตอนเด็กๆ เราหกล้มแล้วมีใครสักคนเป่าลมใส่แผลให้แล้วบอกว่าเดี๋ยวมันหายแล้ว จะไม่เจ็บแล้ว ลืมมันไปเถอะ  แม้ว่าเราจะดูว่ามันเป็นวิธีการเด็กๆ ที่เนื้อเพลงนำเสนอออกมาก็ตาม แต่เรารับรู้ได้ถึงความจริงใจ แม้ว่า BTS จะยืนยันว่าโลกนี้มันเปลี่ยนแปลงไม่ได้ โลกนี้มันเป็นโลกที่โหดร้าย ไม่มีทางเดินที่โรยไปด้วยกลีบดอกไม้หรอก แต่ถึงยังไงความเจ็บนี้ที่ต่อให้ไปเจออะไรมาก็ตามนับ 1 2 3 แล้วลืมมันไปเถอะนะ แล้วก็ยิ้มด้วย นั่นเองค่ะ

เนื้อเพลงบางส่วน :

‘เดินไปบนทางที่โรยด้วยดอกไม้นั่นกันเถอะ’
ผมบอกคุณแบบนั้นไม่ได้หรอก
‘มองแต่เรื่องดีๆนะ’
คำแบบนั้นน่ะ ผมก็พูดไม่ได้เหมือนกัน
จากนี้ไปเราจะได้เจอแต่สิ่งดีๆ
เราจะไม่เจ็บปวดอีกแล้ว
ความจริงก็คือ ผมบอกคุณแบบนั้นไม่ได้
ผมไม่โกหกคุณแบบนั้นหรอกนะ

…

ไม่เป็นไรนะ พอนับ 1 2 3 แล้วลืมมันไปซะ
ลบความทรงจำแสนเศร้าทิ้งไปให้หมด
จับมือผมไว้และยิ้มออกมานะ

…

พอนับ 1 2 3 แล้วขอให้ทุกอย่างเปลี่ยนไป
ผมเชื่อว่าวันข้างหน้าจะต้องสวยงามกว่านี้แน่ๆ

เหตุผลที่ประทับใจเพลงนี้
ครั้งแรกที่ฟังเพลงนี้แต่ยังไม่รู้ความหมาย เป็นเพลงที่ฟังสบายๆ ไม่ใช่เพลงที่มีดนตรีหนัก หรือต้องลุกขึ้นเต้น เป็นเพลงที่ฟังเวลาไหนก็ได้ พอได้อ่านความหมาย เรารู้สึกว่าเพลงนี้มีความหมายที่ดี และเข้าใจที่บังทันจะสื่อออกมา เราฟังเพลงนี้เวลาที่ตัวเองท้อหรือรู้สึกว่าอยากมีคนปลอบ เพลงนี้ช่วยเราได้เยอะมาก ความหมายของเพลงดีมากสำหรับใครที่กำลังหมดกำลังใจหรืออยากมีใครมานั่งปลอบอยู่ข้างๆ 💜💜

# data[].attributes.headline
การ์ตูนที่ประทับใจ

# data[].attributes.subject
การ์ตูนที่ประทับใจ

# data[].attributes.body
One Piece

One Piece เล่าเรื่องราวของหนุ่มน้อย ลูฟี่ ที่ปรารถนาจะค้นพบมหาสมบัติวันพีซ และได้รับการขนานนามว่าเป็นเจ้าแห่งโจรสลัด ในโลกสมมติที่มีพื้นผิวเป็นทะเลเกือบทั้งหมด ลูฟี่ต้องออกเรือไปยังทะเลกว้างใหญ่ไพศาลเข้าไปยัง ‘แกรนด์ไลน์’ ทะเลที่ใหญ่ที่สุดในโลกซึ่งตั้งอยู่ตรงเส้นศูนย์สูตร แล้วออกเดินเรือผจญภัยไปรอบโลกเพื่อที่จะไปถึงเกาะสุดท้าย รัฟเทล ที่ว่ากันว่าสมบัติวันพีซถูกเก็บไว้ที่นั่น

อนิเมะโทรทัศน์
กำกับ   โคโนสุเกะ อุดะ
สตูดิโอ  โทเอแอนิเมชัน
เครือข่าย   ฟูจิทีวี
ฉายเมื่อ  20 ตุลาคม 2542 – ปัจจุบัน
ตอน   1000 ตอน (ญีปุ่น)
999 ตอน (ไทย)
ซีซั่น 1: อีสต์ บลู (1-52)
ซีซั่น 2: มุ่งสู่แกรนด์ไลน์ (53-76)
ซีซั่น 3: เกาะหิมะ อาณาจักรดรัม (77-92)
ซีซั่น 4: อาณาจักรอลาบัสต้า (93-132)
ซีซั่น 5: ความฝัน โจรสลัดเซนี่และตำนานหมอกสีรุ้ง (133-144)
ซีซั่น 6: เกาะแห่งท้องฟ้า (145-196)
ซีซั่น 7: จี-เอท และเดวี แบค ไฟท์ (197-228)
ซีซั่น 8: วอเตอร์ เซเว่น (229-264)
ซีซั่น 9: เอนิเอสล็อบบี้ (265-336)
ซีซั่น 10: ทริลเลอร์ บาร์ค (337-384)
ซีซั่น 11: หมู่เกาะชาบอนดี้ (385-404)
ซีซั่น 12: เกาะสตรี อมาซอล ลิลลี่ (405-420)
ซีซั่น 13: คุกใต้สมุทรอิมเพลดาวน์ (421-456)
ซีซั่น 14: สงคราม มารีนฟอร์ด (457-516)
ซีซั่น 15: เกาะมนุษย์เงือก (517-578)
ซีซั่น 16: พังค์ ฮาซาร์ด (579-628)
ซีซั่น 17: เดรสโรซ่า (629-750)
ซีซั่น 18: เกาะโซว์ (751-782)
ซีซั่น 19: เกาะโฮลเค้ก (783-890)
ซีซั่น 20: เกาะวาโนะคุนิ & โอนิงาชิมะ (891-ปัจุจบัน)

เหตุผลที่ประทับใจ
วันพีชเป็นการตูนเรื่องแรกที่ชอบดูและกลับไปดูใหม่บ่อยๆเพราะว่า ชอบการดำเนินเรื่อง การวางเนื้อเรื่อง และเนื้อหาของตัวละครแต่ละตัว และเป็นการ์ตูนที่ดูเพลินมากๆ ส่วนตัวจะชอบดูซีซั่น 1: อีสต์ บลูมาก เพราะเนื้อเรื่องจะบรรยายตอนที่ ลูฟี่ กำลังตามหาสมาชิกที่จะมาอยู่ในเรือ เป็นการดำเนินเรื่องที่สนุกและเราประทับใจมาก เรื่องนี้ยังมีข้อคิดดีๆมากมาย เช่น ข้อที่ 1 : ต้องมีเป้าหมายที่ชัดเจน
ข้อที่ 2 : ยอมรับในความต่างของผู้อื่น
ข้อที่ 3 : ช่วยเหลือผู้อื่นอยู่เสมอ
ข้อที่ 4 : ทดแทนบุญคุณผู้มีพระคุณ
ข้อที่ 5 : หมั่นฝึกฝนและพัฒนาตัวเองอยู่ตลอด
และยังมีคำคมอีกมาก เช่น
"ก็แค่ต้องการชีวิตที่อิสระ แค่ต้องการออกพจญภัย และต้องการสร้างชื่อ   ฉันไม่ต้องการทำร้ายใครแต่ถ้าใครมาขวางก็แค่ต้องจมไปพร้อมกับเรือ"    -โกล ดี โรเจอร์-

"ไม่ว่าด้วยเหตุผลใด ชั้นไม่มีวันอภัยให้กับคนที่ทำให้เพื่อนของชั้นต้องเจ็บหรอก"  -แชงคูส-

"ไม่ว่ายังไงจะไม่ยอมเสียเพื่อนเเม้เเต่คนเดียว ถึงตายฉันก็ไม่ยอมเสียเพื่อนหรอก"   -มังกี้ ดี ลูฟี่-

"ก็ลองเดิมพันชีวิตเราไปด้วยสิ พวกเราเป็นเพื่อนกันไม่ใช่หรอ"

-มังกี้ ดี ลูฟี่-

# data[].attributes.headline
นิยายที่ประทับใจ 

# data[].attributes.subject
นิยายที่ประทับใจ 

# data[].attributes.body
ฮัสกี้หน้าโง่กับซือจุนแมวเหมียวสีขาวของเขา
(二哈和他的白猫师尊) (10เล่มจบ)

ผู้แต่ง           โร่วเปาปู้ชือโร่ว 肉包不吃肉

ผู้แปล           Bou Ptrn

สำนักพิมพ์     Rose Publishing ในเครืออมรินทร์
วาด             景殊 Jing Shu
ประเภท        นิยายแปลจีน นิยาย BL 21+

เอ้อร์ฮานั้นจะเป็นเรื่องราวของพระเอก โม่หราน ที่หลังจากผ่านเหตุการณ์ต่าง ๆ มากมาย เขาก็ได้สถาปนาตัวเองขึ้นเป็น “จักรพรรดิท่าเซียนจวิน” ผู้โหดร้ายที่ทุก ๆ คนต้องยอมสยบแทบเท้า และหลังจากนั้นไม่กี่ปีเขาก็ตัดสินใจฆ่าตัวตายเพราะรู้สึกว่าไม่อยากอยู่บนโลกใบนี้อีกต่อไปแล้ว แต่แล้วเรื่องราวกลับไม่จบลงเพียงแค่นั้น เพราะเขาดันกลับมาเกิดใหม่ ในร่างของตัวเองตอนช่วงอายุ 16 ปีอีกครั้ง  พร้อมด้วยความทรงจำในชาติที่แล้วที่ยังอยู่ครบเพียงบางส่วน ซึ่งในช่วงวัยนี้เขายังคงเป็นลูกศิษย์ของนายเอก ฉู่หวั่นหนิง แห่งยอดเขาสื่อเซิงอยู่

และเพราะว่าได้รับโอกาสกลับมาเกิดใหม่นั้น โม่หรานก็เลยตัดสินใจจะใช้ชีวิตใหม่นี้แก้ไขเรื่องราวไม่ให้ “เหตุการณ์ร้าย ๆ บางเหตุการณ์ในอดีตเกิดขึ้นซ้ำรอยเดิมอีก” แต่แล้วเมื่อวันเวลาผ่านไป โม่หรานกลับค้นพบว่ามีหลาย ๆ อย่างเกี่ยวกับฉู่หวั่นหนิงที่ไม่ตรงกันกับความทรงจำของเขาในชาติที่แล้วไปอย่างสิ้นเชิง รวมทั้งเรื่องราวบางอย่างที่ซุกซ่อนอยู่เกี่ยวกับความทรงจำเพียงบางส่วนของเขาที่หลงเหลืออยู่ ซึ่งเรื่องราวความสัมพันธ์ระหว่างลูกศิษย์และอาจารย์จะดำเนินต่อไปในทิศทางไหน และมีจุดจบอย่างไรก็ต้องไปติดตามในนิยายฉบับเต็ม

ตัวละครหลักทั้งสี่คนแห่งยอดเขาสื่อเซิง
โม่หราน (โม่เวยอวี่)
ท่าเซียนจวิน / โม่จงซือ (ปรมาจารย์โม่)
มาพูดถึงตัวละครโม่หรานกันเลยค่ะ สำหรับเรานั้นโม่หรานค่อนข้างเป็นคนที่ไม่ค่อยซับซ้อน และซื่อสัตย์ต่อความรู้สึกของตัวเองมาก ๆ เลยค่ะ ใครดีด้วยก็ดีกลับ ชอบก็แสดงออกว่าชอบ ไม่ชอบก็แสดงออกมาตรง ๆ เลย ซึ่งในช่วงแรกที่เราอ่าน นิสัยของโม่หรานคือ โง่มาก555555 แต่หลังจากนั้นก็จะดีขึ้นมา
ฉู่หวั่นหนิง
ผู้อาวุโสอวี้เหิงแห่งยอดเขาสื่อเซิง / ฉู่จงซือ (ปรมาจารย์ฉู่) / หวั่นเยี่ยอวี้เหิง / เป๋ยโต่วเซียนจุน
สำหรับเรานั้นฉู่หวั่นหนิงเป็นตัวละครที่เดาใจและรับมือยากมากกกกกกกกกกกกก เขาไม่พูด ไม่แสดงออก เขาเก็บทุกอย่างไว้คนเดียวในใจ เนื่องมาจากผู้คนล้วนมองว่าเขาเป็นผู้อาวุโสแห่งยอดเขาสื่อเซิง เป็นเซียนจวินที่สูงส่งและฝีมือเก่งกาจเป็นอันดับต้น ๆ ในโลกเซียน หลายคนจึงไม่กล้าเข้าใกล้ คบหาหรือสุงสิงด้วย แม้แต่เวลาที่เหล่าลูกศิษย์เดินสวนกับหวั่นหนิง พวกนั้นก็จะทำความเคารพแล้วก็รอให้เดินผ่านไปโดยไม่มีการทักทาย ถามไถ่อะไรที่นอกเหนือไปมากกว่านี้ และเพราะแบบนี้หวั่นหนิงจึงเริ่มปิดกั้นตัวเองเพราะเขารู้สึกว่า ในเมื่อไม่มีใครแคร์เขา เขาก็ไม่จำเป็นต้องแคร์ใคร ซึ่งพอยิ่งไม่ค่อยได้สุงสิงกับผู้คนหวั่นหนิงก็ต้องกินข้าวคนเดียว พูดน้อยลง จึงทำให้ทักษะการพูด ทักษะการเข้าสังคมรวมถึง self esteem ค่อนข้างต่ำไปด้วย
ซือเม่ย (ซือหมิงจิ้ง)
ตัวละครนี้มีนิสัยที่ลึกลับมาก และรออ่านในตอนต่อไปของนิยาย เป็นตัวละครที่มีความสำคัญของเรื่องมาก
เซวียเหมิง (เซวียจื่อหมิง)
“เซวียเหมิง” พ่อคุณชายนกยูง คุณชายน้อยแห่งยอดเขาสื่อเซิง หรือที่เหล่าแม่ ๆ และแฟนนิยายติดเรียกกันว่า เหมิง ๆ นั่นเองค่า น้องเหมิง ๆ เป็นศิษย์คนแรกของฉู่หวั่นหนิงควบคู่มาด้วยตำแหน่งลูกชายของ “เซวียเจิ้งยง” ประมุขแห่งยอดเขาสื่อเซิงอีกด้วย
เป็นต้น

เหตุผลที่ประทับใจ
เรื่องนี้เป็นนิยายที่เป็นthe best ในใจมากๆ ปมเรื่องพล็อตต่างๆ ผูกเข้าด้วยกันดีมาก ตอนแรกที่ยังไม่ได้อ่าน เห็นนิยายเรื่องนี้เป็นกระแสดังมาก ซึ่งก็แอบเอ๊ะในใจว่ามันจะดีจริงเหรอ พอได้มาอ่านแล้วบอกเลยว่ามันดีมาก มันไม่ใช่นิยายที่ขายแค่พระนาย เป็นนิยายที่มีอะไรมากกว่านั้นเยอะมากๆ เป็นนิยายที่เล่นกับใจคน เล่นกับศีลธรรมได้ดีมากๆ ทุกตัวละครมีความเป็นมนุษย์ มีเหตุผลกับสิ่งที่ตัวละทำ และได้รับผลกรรมจากสิ่งที่ตัวเองทำ เป็นนิยายที่น่าติดตามต่อมาก

# data[].attributes.headline
ซีรีส์ที่ประทับใจ 

# data[].attributes.subject
ซีรีส์ที่ประทับใจ 

# data[].attributes.body
https://wetv.vip/play/gnwjazjgmg997xg/d0031smeq8n

ปรมาจารย์ลัทธิมาร (the untamed)

จากนิยายออนไลน์สุดฮอตสู่ซีรีส์กำลังภายในสุดเข้มข้นที่บอกเล่าถึงมิตรภาพลูกผู้ชาย เมื่อ 16 ปีก่อน ยุทธภพถูกควบคุมโดยห้าตระกูลใหญ่ ได้แก่ ตระกูลหลานแห่งกูซู ตระกูลเจียงแห่งอวิ๋นเมิ่ง ตระกูลเนี่ยแห่งชิงเหอ ตระกูลเวินแห่งฉีซาน และตระกูลจินแห่งหลานหลิง ภายหลังตระกูลเวินเกิดอาละวาด สร้างความเดือดร้อนแก่ประชาชน เหล่าเซียนเทพผดุงคุณธรรมจากตระกูลอื่นๆ จึงต้องร่วมกันต่อต้านตระกูลเวิน เว่ยอู๋เซี่ยน(เซียวจ้าน)หนุ่มน้อยศิษย์ตระกูลเจียงผู้มีจิตใจเมตตาที่ภายหลังฝึกวิชามารและได้รับการขนานนามว่า"ปรมาจารย์อี๋หลิง" ได้ทำการล้มล้างตระกูลเวินจะได้รับความสำเร็จ แต่เพราะวิชาอันแกร่งกล้าของเขาต่างทำให้ผู้คนมากมายหวาดกลัว ยอดฝีมือจากทั่วทุกหนแห่งต่างพยายามทำลายล้างเว่ยอู๋เซี่ยน จนในที่สุดเขาหายสาบสูญไปอย่างไร้ร่องรอย...16 ปีต่อมา เว่ยอู๋เซี่ยนปรากฏตัวขึ้นอีกครั้งในคราบชายสวมหน้ากากนามโม่เสวียนอวี่(เซียวจ้าน) ทุกคนต่างจำเขาไม่ได้ เขาได้กลับมาพบกับคู่หูหลานวั่งจี(หวังอี้ป๋อ)จากตระกูลหลานแห่งกูซู เจียงเฉิง(วังจั๋วเฉิง)ศิษย์ผู้น้องจากตระกูลเจียงแห่งอวิ๋นเมิ่ง รวมถึงบุคคลอื่นในอดีต การกลับมาของเว่ยอู่เซี่ยนในครั้งนี้จะมาเพื่อคลี่คลายปมปริศนาในอดีตและความจริงที่ทุกคนต่างคาดไม่ถึง
ประเภท ละครจีนกำลังภายใน แอคชั่น ผจญภัย ลึกลับ ตลก เหนือ       ธรรมชาติ มิตรภาพลูกผู้ชาย
กำกับโดย เฉินเจียหลิน
แสดงนำ เซียว จ้าน หวัง อีปั๋ว
ผู้ประพันธ์เพลงธีม หลินไห่
ธีมปิด    "อู๋จี่" โดย เซียว จ้าน & หวัง อีปั๋ว
ประเทศแหล่งกำเนิด จีน
ภาษาต้นฉบับ ภาษาจีนกลาง
จำนวนตอน 50
เครือข่าย    ประเทศจีนTencent Video
ไทย WeTV
ออกอากาศ  27 มิถุนายน ค.ศ. 2019 – 20 สิงหาคม ค.ศ. 2019

ตัวละครหลัก
เว่ยอู๋เซี่ยน (เซียวจ้าน)
ชื่อเกิด: เว่ยอิง
ชื่อรอง เว่ยอู๋เซี่ยน สมญานาม ปรมาจารย์แห่งอี๋หลิง (อี๋หลิงเหลาจู่)
เขาเป็นลูกศิษย์ตระกูลเจียง ผู้ที่ในภายหลังเลือกจะมุ่งสู่ลัทธิมาร เขาใช้กระบี่ สุยเปี้ยน และขลุ่ย เฉินฉิง และมีชื่อเสียงในความสามารถในการคิดค้นวิชาทางวิญญาณขึ้นมาใหม่ และเป็นผู้สร้าง ตราพยัคฆ์ทมิฬ . เขาเป็นคนฉลาด มองโลกในแง่ดี เจ้าสำราญ จงรักภักดี จิตใจดีงาม และเห็นแก่ผู้อื่นก่อนตัวเองเสมอ
หลานวั่งจี (หวังอีป๋อ)
ชื่อเกิด: หลานจ้าน

ชื่อรอง หลานวั่งจี สมญานาม หานกวงจวิน
เขาเป็นคุณชายรองตระกูลหลาน (หลานเออร์กงจื่อ) และเป็นหนึ่งในหยกคู่สกุลหลาน เขาใช้กระบี่ ปี้เฉิน  และกู่ฉิน วั่งจี . เขาเป็นคนเย็นชา โดดเดี่ยว และเคร่งครัด แต่ก็ยังคงความยุติธรรม

เหตุผลที่ประทับใจ
ซีรีส์เรื่องนี้เพื่อนแนะนำให้ดู ตอนแรกที่ดูก็จะงงหน่อย เพราะเป็นเรื่องเกี่ยวกับพลังภายในของจีนโบราณ แต่ด้วยความที่เราชอบดูแนวนี้อยู่แล้วเลยค่อยข้างชอบ พอดูมาเรื่อยๆก็เข้าใจเนื้อเรื่อง แล้วสนุกไปกับการดู เรื่องนี้จะเล่าเรื่องผ่านตัวละครตัวหนึ่งซึ่งตัวละครนี้จะมีความคิดเป็นของตัวเองสูง ชอบช่วยเหลือคนอื่น คิดถึงคนอื่นมากกว่าตัวเอง ตอบแทนบุญคุณ ซึ่งในจุดนี้เราชอบความคิดของตัวละครนี้มาก และตัวละครในเรื่องทุกคนไม่มีใครดี 100% และไม่มีใครชั่ว 100% ทุกคนย่อมมีเหตุผลของตัวเองในการกระทำสิ่งต่างๆ และที่ขาดไม่ได้เลยคือ CG ซีรีส์เรื่องนี้คุณภาพระดับเดียวกับการทำ CG ในภาพยนตร์เลยค่ะ สวยมาก คู่ควรกับการดูมาก และเป็นซีรีส์ที่ย้อนกลับไปดูบ่อยมากที่สุด

# data[].attributes.body
นางสาวฐาปนี ภูมิลา
รหัสนักศึกษา 63040111126
คณะครุศาสตร์ สาขาวิทยาศาสตร์ทั่วไปและชีววิทยา